
“Gobierno lo sigui trata e rapport “Level Playing Field” di 


25 di oktober 2022, como un rapport di recomendacionnan 


di gremionan comercial y sindical, y lo sigui evalua e 


recomendacionnan cu por wordo sigui” 


Diaranson 7 di juni, Prome Minister Evelyn Wever-Croes a 
ricibi un carta di gremionan cu e topico ‘Aclariacion’. Prome 
Minister diahuebs 8 di juni a contesta e carta aki y a manda pa 
gremionan indicando na nan cu e carta ricibi for di gremionan 
a causa mas confusion cu aclariacion pa cua motibo tambe 
Prome Minister pa medio di e carta manda na gremionan, ta 
trece aclariacion riba e rapport “Level Playing Field”. 


“Dia 9 di november 2022 secretariado di Camara di Comercio a 
manda e rapport “Level Playing Field” pa Minister di Finansas, 
Minister di Economia y Minister President, y a menciona 
cu esakinan ta e recomendacionnan pa reforma fiscal y 
economico. E rapport tin riba e prome pagina te na final skibi 
cu ta trata proposicionnan di gremionan comercial y sindical. 


E tempo ey a wordo duna bastante publicidad na e rapport 
ey y ningun gremio a distancia su mes di e rapport. Pues 
ta cu hopi asombro mi a tuma nota awor - 7 luna despues 
- di e reaccion di gremionan cu gremionan no ta sostene e 
recomendacionnan den e rapport, pa diferente motibo cu a 
wordo comunica internamente entre gremionan, cu te awe ta 
desconoci pa Gobierno, y cu pa e motibo ey e declaracion di 
mi den conferencia di prensa di 7 juni 2023, no lo ta corecto. 


Gobierno di Aruba ta considera esaki algo hopi serio. 
Lamentablemente mi ta constata cu e seriedad ey no tin di 
parti di e gremionan cu a firma e carta di 7 di juni 2023, pa 
entre otro, e siguiente motibonan: 


- Gremionan ta declara cu Camara di Comercio lo a maluza e 
gremionan y manipula cu informacion. Gobierno ta considera 
Camara di Comercio como un instituto serio, y lo a mustra mas 
responsabel di gremionan si a acerca Camara di Comercio 
directamente, prome cu manda carta pa Gobierno, y exigi di 


nan un aclariacion of rectificacion. Esey lo a aclaria e situacion 
actual mas. 


- Lo a mustra mas seriedad di gremionan si mesora, na 
november 2022, a reacciona, y no warda 7 luna pa reacciona. 


- Ademas, e lo a refleha mas responsable si gremionan awor, 
maske ta despues di 7 luna, lo a indica cu mas exactitud cual 
partinan di e rapport no ta di acuerdo cu ne. Pasobra den 
prensa y den reunionnan cu Gobierno varios gremio na varios 
ocasion a expresa sosten na varios di e proposicionnan. 


Pa e credibilidad di gremionan, mi ta recomenda pa haci esaki 
mas pronto cu ta posibel. Mientras tanto Gobierno lo sigui trata 
e rapport “Level Playing Field” di 25 di oktober 2022, como 
un rapport di recomendacionnan di gremionan comercial y 
sindical, y lo sigui evalua e recomendacionnan cu por wordo 
sigui”. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes y) 


Tur dialuna y diahuebs | 10:00 am 

Continuacion CARTA DI PROME MINISTER NA GREMIONAN.... 


Minister - President 
Minister van Algemene Zaken 


Gobierno di Aruba 
L.G Smith Blvd. 76 
Oranjestad, Aruba 
Tel. (297) 528 4900 


Na Gremionan ATIA, AHATA, CUA, AFBA, VRPA 

MAZ/3813 Oranjestad, 8 juni 2023 
Topico: carta di gremionan 7 juni 2023 re “Level Playing Field” 

Apreciable señora y señornan, 


Mi a ricibi boso carta di 7 di juni ultimo cu topico “Aclariacion”. E carta sinembargo a causa mas 
confusion cu aclariacion. 

Dia 9 di november 2022 secretariado di Camara di Comercio a manda e rapport “Level Playing 
Field” pa minister di Finansas, minister di Economia y minister President, y a menciona cu 
esakinan ta e recomendacionnan pa reforma fiscal y economico. E rapport tin riba e prome 
pagina te na final skibi cu ta trata proposicionnan di gremionan comercial y sindical. E tempo ey a 
wordo duna bastante publicidad na e rapport ey y ningun gremio a distancia su mes di e 

rapport. Pues ta cu hopi asombro mi a tuma nota awor - 7 luna despues - di e reaccion di 
gremionan cu gremionan no ta sostene e recomendacionnan den e rapport, pa diferente motibo 
cu a wordo comunica internamente entre gremionan, cu te awe ta desconoci pa gobierno, y cu pa 
e motibo ey e declaracion di mi den conferencia di prensa di 7 juni 2023, no lo ta corecto. 
Gobierno di Aruba ta considera esaki algo hopi serio. Lamentablemente mi ta constata cu e 
seriedad ey no tin di parti di e gremionan cu a firma e carta di 7 di juni 2023, pa entre otro, e 
sigiente motibonan: 

- Gremionan ta declara cu Camara di Comercio lo a malusa e gremionan y manipula cu 
informacion. Gobierno ta considera Camara di Comercio como un instituto serio, y lo a mustra 
mas responsable di gremionan si a aserca Camara di Comercio directamente, prome cu manda 
carta pa Gobierno, y exigi di nan un aclariacion of rectificacion. Esey lo a aclaria e situacion actual 
mas. 

- Lo a mustra mas seriedad di gremionan si mesora, na november 2022, a reacciona, y no warda 
7 luna pa reacciona. 

- Ademas, e lo a refleha mas responsable si gremionan awor, maske ta despues di 7 luna, lo a 
indica cu mas exactitud cual partinan di e rapport no ta di acuerdo cune. Pasobra den prensa y 
den reunionnan cu gobierno varios gremio na varios ocasion a expresa sosten na varios di e 
proposicionnan. 

Pa e credibilidad di gremionan, mi ta recomenda pa hasi esaki mas pronto cu ta posibel. Mientras 
tanto Gobierno lo sigui trata e rapport “Level Playing Field” di 25 di oktober 2022, como un 
rapport di recomendacionnan di gremionan comercial y sindical, y lo sigui evalua e 
recomendacionnan cu por wordo sigui. 


Sperando di a informa boso suficiente, mi ta termina. 


Minister-Pr 

Prome Minister Evelyn Wever - Croes 
conhuntamente cu Minister di Husticia Rocco 
Tjon a reuni cu San Nicolas Business Association 
(SNBA) riba nan peticion pa haya update riba 
diferente proyecto. Pa Gabinete Wever - Croes Il, 
desaroyo di San Nicolas ta hopi importante pesey 
gobierno ta reuni regularmente cu SNBA pa trata 
proyectonan andando na San Nicolas. 


Un di e proyectonan grandi andando na San È 
Nicolas ta e hotel Secrets Baby Beach Aruba, 
Prome Minister Wever - Croes percura pa SNBA ta 
informa riba e ultimo desaroyonan andando. Tambe 
a papia di otro desaroyonan na Seroe Colorado 
entre otro un Boutique Hotel, proyectonan cu 
Minister di Turismo Dangui Oduber ta ehecutando 
na Baby Beach y tambe a trata temanan cultural 
entre otro Carnival Village, Museo di Carnaval y 
plannan cu SNBA tin pa rebiba celebracion cultural 
henter aña, pa turistanan por bishita. 

Premier Wever - Croes a splica cu un otro proyecto 
interesante andando ta di e monumentonan pa 
recorda tur esnan cu a fayece durante di dos 
guera mundial, cual sigur ta un di e proyectonan 
cu ta bay hala mas turista. E proyecto riba Seroe | 
Colorado ta encera un monumento simpel pero 
hopi impactante. Hunto cu tour operators, ya caba 
tin plan haci pa trece bishitantenan San Nicolas y |l 
Seroe Colorado unabes cu e monumentonan ta 
cla, pa asina comparti e historia di e rol importante 
di e area aki durante di dos guera mundial. 

A traves di tur esaki, locual cu ta purbando ta 
pa trece mas movecion den San Nicolas door di atrae mas 
bishitante especialmente turistanan. 


Minister Tjon na su turno a duna un splicacion di entre otro 
e programa di camara di seguridad, indicando e camaranan 
cu tin caba den centro di San Nicolas pa amplia seguridad 
den e area specifico aki. Ademas, algun tempo pasa SNBA a 
haci peticion pa mehora e situacion di seguridad di trafico den 
colony, pa cual Minister Tjon a informa cu DOW ta kedando cla 
pa pone diferente ‘verkeersdrempel’ den e area. 


NO LO DUNA MAS PERMISO PA “RED LIGHT DISTRICT” 
Un otro tema importante cu a trata ta e maneho di e parti 
di centro di ciudad conoci como “red light district”. Minister 


Tjon a splica cu for di e perspectiva di seguridad, no lo duna 
consehonan positivo mas pa permiso pa e tipo di negoshi aki. 
E motibo pa esaki ta, den cuadro di e transformacion cu kier 
pa tuma luga den centro di San Nicolas y pa asina por atrae 
otro tipo di comerciante den e area. Considerando cu e tema 
aki ta conserni diferente Ministerio, for di husticia lo entrega 
un peticion y un nota pa esaki wordo trata den conseho di 
Minister. 


Prome Minister a finalisa bisando cu e reunion cu SNBA a 
bay bon, caminda cu a repasa diferente proyecto y desaroyo 
andando na San Nicolas. ‘E intencion ta pa percura cu desaroyo 
yega den tur skina di pais Aruba, specialmente pariba na San 
Nicolas, pasobra eynan ta e centro di crecemento di henter 
economia di pais Aruba,' Prome Minister a termina bisando. 

Ursel Prendo 


MINISTER 


Dia 8 di juni nos ta celebra Dia Mundial di Oceano y nos ta 
enfoca ariba e tema di e aña aki cual ta 'Tides are Changing'. 
Maske nos como humano ta depende masivamente riba nos 
oceano, nos no ta dun'e e atencion y cuido cu e merece. Esaki 
ta algo cu tin cu cambia y nos como rubiano, cu ta rondona di 
awa, mester ta mas consciente di kico nos lama ta nifica pa 
nos. 


Nos oceano ta un fuente di rikesa cu ta para central den nos 
turismo, pesca y regulacion climatico. Nos ta orguyoso pa bisa 
cu cambio ta tumando luga caba riba nos isla cu e proyecto 
"Turning the Tide". 


"Turning the Tide": Restaurando e Rifnan di Coral y Mangelnan 
di Aruba. 

Fundacion Parke Nacional Aruba (FPNA), en colaboracion 
cu Wageningen University & Research, ScubbleBubbles, y 
University of Aruba, ta orguyoso pa hiba acabo "Turning the 
Tide". Un proyecto piloto cu ta tuma accion pa rehabilita e 
rifnan di coral y mangelnan interconecta di Aruba. E proyecto 
di 15 luna aki ta co-financia pa RESEMBID y Wageningen 

MU University & Research, cu un fondo asigna pa yuda 
cambia e tendencia di degradacion medio ambiental y 
perdida di biodiversidad pa un bida marino saludabel y 
resistente pa Aruba. Durante su ehecucion y despues 
di su terminacion, e proyecto lo ta parti integral di e 
maneho di Parke Marino Aruba pa garantisa continuidad 
y impacto duradero pa e isla. 


RESEMBID ta un programa di 48 proyecto financia 
pa Union Europeo y implementa pa Expertise France 
- e agencia di cooperacion pa desaroyo di Gobierno 
Í di Francia. Esaki ta sostene esfuersonan di desaroyo 
humano sostenibel den 12 Paisnan y Teritorionan 
Ultramarino di Caribe (OCT), incluyendo Aruba. 


Segun informe di WWF su Living Planet Report 
2022, America Latina y Caribe ta sufri un disminucion 
significante di biodiversidad en comparacion cu otro 
regionnan. E region a presencia un reduccion di 94% 
den biodiversidad entre 1970 y 2018. E di cinco y di 
seis informe nacional di Reino Hulandes pa e Convention 
on Biological Diversity (CBD 2014, 2019) tambe a resalta e 
situacion alarmante di bida marino den Caribe Hulandes, cu 
un status di conservacion insuficiente y sin cambio positivo 
cu por wordo midi. Estudioan realiza pa Aruba, manera e 
estudio TEEB (2018), a conclui cu e degradacion continuo di 
e bida marino no solamente tin impacto riba e sector di pesca 
local, pero tambe por reduci turismo y bienestar general cu 
50%. Estudionan reciente a yega na e mesun conclusionnan 
(CBA2020, Oduber 2020, Alberts 2021). P'esey, ta crucial pa 
cambia e tendencia pa un bida marino saludabel y resistente 
unda actividadnan humano ta den harmonia cu naturalesa. 


Conmemorando e Dia Mundial di Oceano, Minister di 
Naturalesa, Sr. Ursell Arends ta extende su mas sincero 
agradecimento na e fundacionnan y organisacionnan cu ta 
contribui incansablemente na e proteccion y preservacion di 
nos lamanan y e oceano en general. Sin lubida tur boluntario 
cu colectivamente a bira e bos di e oceano cu ta rondona nos 
dushi Aruba. 

E siman aki nos ta celebra 9 di juni Dia Internacional di Archivo 
y durante e Conferencia Anual di Acuril cu e aña aki ta tumando 
luga na Jamaica. Minister Maduro a splica cu Aruba ta un isla 
dedica na adopta innovacion pa salbaguardia nos historia y 
historia colectivo. Aruba ta trahando pa conserva nos herencia 
cultural pa medio di uso di tecnologia y nos pais ta un ehempel 
con ta traha cu coleccion di data. 


E aña aki e Conseho Internacional di Archivo (ICA) lo ta 
celebrando su di 75 aña di existencia y trabou dedica di 
promove e importancia di documentación y archivonan, y mas 
aun na e noble profesion di conservacion di documentacion y 
e maneho y desiminacion di informacion. 


Eañaakidenemundodiarchivoetemalotadirigiparticularmente 
riba e cambionan contemporaneo cu ta influencia e trabou 
di archivonan y cu ta percura pa cambio. Mescos cu otro 
institucionnan cultural rond di mundo, archivonan tambe ta 
cambiando nan manera di traha y presenta nan mes na e 
comunidad. 

Amara Maduro 


MINISTER 


k | e A A 
RAON Pah À Z 


Loke ta resalta den esaki ta e idea con nos sociedadnan rond 
mundo ta cambiando nan bista y asina tambe ta spera cu 
archivonan y otro instancianan di herencia cultural ta haci e 
cambionan necesario. 


Minister Maduro ta informa cu den e caso di Aruba sigur e caso 
no ta diferente y esaki a wordo influencia grandemente pa loke 
ta COVID. Esaki a pone varios instancia den e sector cultural 
realisa, cu bo mester ta un banda mas accesibel, cual sea e 
situacion. Como tal e tecnologia di informacion digital ta trece 
cu ne posibilidadnan sin frontera pa yega na incluso duna e 
servicio cu ta wordo spera. 

Y sigur esaki Archivo Nacional, hunto cu su otro coleganan 
partner na Aruba, manera Biblioteca Nacional y UNOCA desde 
2022 a bin ta den un cooperacion intenso pa asina logra 
pone Aruba riba mapa como un pais di innovacion pa loke ta 
trata informacion digital. Y asina tambe cumpli cu loke nos 
comunidad ta spera di nos instancianan di herencia cultural pa 
ta mas accesibel digitalmente. 

Aruba y Monumenten Fonds. Y awe na juni ta conta cu 11 
E partner cu tin coleccion mientras cu tin partnernan strategico, 
dot lib la manera Fundacion Amigonan di Archivo, Representacion 
di Hulanda na Aruba, Fondo Mondriaan di Hulanda, Prins 
Bernhard Cultuurfonds Caribe, SETAR y Internet Archive 
(archive.org). 


Segun Minister Maduro Aruba a crea asina aki tambe su 
momento na dicho conferencia y unda hopi interes a keda 
demostra. Esaki a keda presenta riba e prome dia ACURIL riba 
dialuna 5 di juni dor di e mandatario durante su presentacion 
como un di e keynote speakernan. Minister Maduro a splica 
henter e proyecto y kico ta su impacto no solamente pa nos 
propio habitantenan, sino tambe mundo henter. Despues di 
cuadro general aki director di Archivo Nacional sr. Raymond 
Hernandez y specialista di informacion di Biblioteca Nacional sr. 
Peter Scholing a pone un cuadro general di loke ta e situacion 
Caribense cu a pone tambe cu e instancianan aki a scoge pa 
un modelo di cooperacion cu a keda poni como Modelo Aruba. 
Sigui riba dia 6 di juni pa un presentacion di sr. Edric Croes 
di ANA y sr. Peter Scholing di BNA riba e aspectonan tecnico 
di e plataforma y e formula di cooperacion, mientras riba 7 di 
juni sra. Shakira Croes di ANA y representante di fundacion 
Amigonan di Archivo a presenta e “Aruba way” con pa yega na 
fondonan pa sostene trabou di Archivo Nacional y tambe awor 
e Coleccion.aw. 


The Hon 


Sj Xiomara Jeanira 
Maduro 


Morete 


Minister Maduro ta gradici y felicita tur esnan cu ta traha den e 
area di archivo y di informacion. Aruba ta sigui cu su compromiso 
pa preservacion y promocion di patrimonio cultural atrabes di 
iniciativanan innovativo di digitalisacion. 

Por ultimo nos por mira riba un siman exitoso y cu ta duna 
muestra di na momento cu uni forza bo logronan por ta grandi. 
Y esaki a keda presenta na un foro internacional hustamente 
k den e siman cu ta celebra Dia Internacional di Archivo segun e 
Sa d e mandatario a informa. 


Durante e conferencia anual di ACURIL na 
Jamaica e siman aki, Aruba como un pais 
innovador a haci presentacion di e proyecto 
digital yama “Coleccion Aruba”. Ta trata di 
un proyecto cu desde november aña pasa ta 
online caba, pero su lanzamento oficial lo ta 
riba 28 di september, riba dia Internacional 
di Acceso na Informacion, decreta dor 
di Nacionnan Uni. Na Jamaica, Aruba a 
presenta e cooperacion aki cu a conduci 
na creacion di un plataforma digital y cu 
por sirbi pa modelo pa Caribe. Caribe tin | 
su realidad Caribense, di ta paisnan chikito | 
y cu medionan limita, pero cu loke Aruba a + 
demostra ta cu por traha na un bon acceso 
di informacion pa medio di cooperacion y 
asistencia na un y otro. Un cooperacion 
cu a cuminsa cu 3 instancia riba e tereno 
cultural historico na november 2022 y cu 
ya pa fin di 2022 tabata conta cu 2 partner 
mas, esta Museo Arquelogico Nacional 

MINISTER 


Minister di Asuntonan Economico, mr. 
Geoffrey Wever, a tene un reunion cu 
Bureau Krediet Registratie (BKR) na 
Hulanda. Sr. Peter van den Bosch, 
kende ta e CEO di Stichting BKR, a 
comenta riba e hecho cu na Hulanda 
ya caba tin registracion di credito y 
comparticion di informacion tumando 
luga boluntariamente entre mayoria 
instancia financiero, mientras awo numa 
ta formalisando legislacion. Na Aruba a 
logra pasa e ley cual ta e fundeshi pa 
por cuminsa cu e proceso di structura e 
registracion apropiadamente. 


Minister Geoffrey Wever a splica cu 
awo cu tin e cuadro legal, e proceso di 
implementacion di e krediet regristratie 
stelsel ta canando su caminda, pa 
cual e reunion cu BKR tabata na su 
ora. E mandatario a indica di tin bon 
comunicacion y cooperacion cu BKR, kende tambe ta 
dispuesto pa brinda asistencia na Aruba pa e implementacion 
di su krediet registratie stelsel, algo cu na Hulanda ta existi ya 
for di aña 1965. 


Datos na Aruba ta mustra cu 3 for di 10 cas tin mas debe 
compara cu nan entrada. Debenan excesivo por resulta den 
problemanan grandi social-economico pa famianan, cu su 
efectonan pa comunidad henter. Prevencion di practicanan di 
extende credito (excesivo) sin controla e persona su abilidad 
pa paga bek ta necesario. 


Door di no tin informacion necesario ta trece cune tambe 
riesgo adicional pa tur banco of instancia di credito. Un 
sistema di control di credito ta duna e banco of instancia 
mas seguransa cu e persona cu ta fia placa tin e abilidad pa 


paga bek, pues, menos riesgo p'e. Importante ta tambe cu e 
sistema aki lo proteha e consumidor tambe di hinca su mes 
den compromisonan financiero cu despues ta bira dificil pa 
cumpli cu nan, y esaki tin tur sorto di consecuencia negativo 
pa nos hogarnan y nos famianan. 


Na mes momento, e ley pa un krediet registratie stelsel tambe 
tin di haber cu proteha e consumidor su informacion. Esaki ta 
un di e puntonan di salida importante pa minister Wever. Un 
base legal pa structura intercambio di informacion na un forma 
sigura tabata necesario, pa asina e instancia tin su seguransa, 
pero tambe mester garantisa e consumidor cu su privacidad ta 
protehi. 


Minister Geoffrey Wever ta agradecido na Sr. Peter van den 
Bosch y BKR pa un reunion fructifero, y nan disponibilidad pa 
yuda Aruba implementa un sistema di registracion di credito. 

Minister Geoffrey Wever: 


POST ARUBA LO MESTER AHUSTA SU "BUSINESS 
MODEL” PA E POR PROSPERA 


Minister di Asuntonan Economico, Sr. Geoffrey Wever, a 
atende un reunion cu Post.nl na Hulanda recientemente. E 
mandatario ta activamente buscando manera pa transforma 
Post Aruba den un compania rendabel, apesar di e presion 
enorme cu e industria postal internacional ta enfrenta. 


E mundo di servicio postal internacional ta enfrentando presion 
grandi, y aunke demanda a baha considerablemente e ultimo 
añanan, e ta imperativo pa reorganisa e compania di Post 
Aruba pa asina por sigui segura un minimo di e servicio basico 
di post por keda obtenibel pa tur ciudadano. 


Pa mantene su operacionnan, actualmente gobierno ta 
contribui 3.8 miyon Florin na Post Aruba cada aña. E meta ta 
pa explora strategianan cu por haci e compania mas rendabel 
y eficiente. "Tin oportunidadnan nobo pa crece cu mester ser 
explora", minister Wever a expresa su deseo fuerte pa trece 
cambio significante den e compania semi-publico. 


PWC recientemente a completa un analisis intensivo di Post 
Aruba, cual a ilustra algun punto interesante cu mester atende. 
E minister a enfatisa e importancia di tuma den consideracion e 
resultadonan di e estudio, cual entre otro ta menciona cu mester 

diversifica e Tedas di Post Aruba aiar di ofrece s servicionan 
adicional. P'esei ta e motibo pa a reuni cu Post.nl, pa mira con 
nos por implementa cambionan structural na Aruba, siñando 
for di e forma cu nan a transforma nan operacionnan cu exito. 


"Aunke e industria a experiencia "set backs" den e ultimo 
añanan, nos lo explora manera pa pa sostene Post Aruba den 
su transicion pa un modelo mas modero, rendabel y eficiente. 
Hulanda a demostra con ahustenan por wordo haci den nan 
modelo comercial, y esaki ta exactamente kico nos kier logra 
cu Post Aruba", segun minister Wever. 


DEACI TA SIGUI CONTROLA PRIJS DI 
PRODUCTONAN DEN “CANASTA BASICO” TUR DIA 


Departamento di Asuntonan Economico, Industria y 
Comercio (DEACI) ta controla prijsnan di productonan na tur 
supermercado y minimarket tur dia den tur districto na Aruba, 
segun minister Geoffrey Wever. 


E prijsnan akita wordo stipula door di gobierno y comerciantenan 
no mag di bende e productonan aki na un prijs mas halto cu 
esun stipula door di Minister di Asuntonan Economico. Pa 
sigura cu tur supermercado y minimarket ta cumpli cu ley 
DEACI ta controla e prijsnan di productonan di e “canasta 
basico” pa garantisa cu e consumidor ta paga e prijs segun ley. 


E“canasa basico” ta consisti di 1268 producto di diferente marca, 
contenido y empaketamento. Pa loke ta trata e ultimo resultado 
di e control di prijs di DEACI, te cu april 2023 controladornan 
di DEACHI a bishita 490 establecimento den Oranjestad 
Noord, Paradera, Santa Cruz, Pos Chiquito, Savaneta y San 
Nicolas. DEACI a controla 46.883 prijs di producto den e 490 
establecimentonan. Di e 46.883 observacion di prijs, 46.299 ta 
cumpli cu ley. E cantidad di infraccion totaal ta 584. 


Si durante control ta constata 10 of mas infraccion di prijs, 
e establecimento lo ricibi un carta di advertencia. Desde 
januari 2023 te cu awor 7 establecimento a ricibi un carta di 
advertencia. 


Ta importante cu nos ciudadanonan ta informa cu Departamento 
di Asuntonan Economico, Industria y Comercio ta controla prijs 
di productonan di e “canasta basico” tur dia y tur luna den tur 
districto segun minister Geoffrey Wever. E control diario di prijs 
maximo ta necesario pa garantisa cu no tin abuso di prijsnan di 
productonan regula door di Minister di Asuntonan Economico 
y asina e consumidor por ta sigur cu e ta cumpra e producto di 
e “canasta basico” na e prijs correcto. 


Productonan [Cantidad di % Infraccion 


Infraccion 


Puntonan di 
Control 


Porcentahe di observacion cu ta cuadra cu ley: 98.8% 


Productonan den canasta basico ta inclui: 

+ Aros + Baby food + Baby formula + Koffie + Te + Hariña di maishi + Lechi koffie + Lechi polvo + Azeta pa cushina 
+ Frozen broccoli + Frozen spinach + Frozen mixed vegetables + Dried red beans + Dried black beans + Dried lima beans 
+ Canned tuna fish + Canned sardines + Canned salmon + All purpose flour + Spaghetti + Oatmeal + UHT milk 

oca 
MINISTER 


PROPIO PRESIDENTE DI SINDICATO DI POLIS 
DI ARUBA A FIRMA Y A BAY DI ACUERDO PA 
CU E BULLETPROOF VEST 


Minister di Husticia y Asuntonan Social sr. Rocco Tjon, a 
reacciona breve riba ponencianan di Sindicato di Polis di Aruba 
(SPA), kende a bisa cu e bulletproof vestnan lo ta di un calidad 
inferior. 


Pa trece claridad na e ponencia aki, e berdad ta cu Ministerio 
di Husticia y Asuntonan Social a aproba e compra di e vestnan 
aki, sinembargo, e escogencia a wordo haci door di Alto Mando 
di Polis y e escogencia di Alto Mando di Polis a wordo aproba 
pa Sindicato di Polis. Riba e carta adhunto, por wak cu dia 6 
di Mei, Sr. Rodney Solognier, kende ta presidente di SPA a 
firma e carta aki, riba cual e ta aproba e escogencia di Cuerpo 
Policial. 


Como Ministerio encarga cu e cartera di Husticia, e ta nos 
deber pa tuma nota tocante e escogencianan cu ta wordo 
haci, y si esaki en berdad ta esun corecto. Den e caso 


e ta sumamente importante pa percura cu esakinan ta cumpli 
cu cierto calidadnan. Riba e carta adhunto, por wak cu e 
compania cu a provee e vestnan aki, ta para tras di e calidad, 
y tambe por wak cu e vestnan ta cumpli cu tur e rekisitonan y 
normanan internacional, pa loke ta provee e proteccion na nos 
Agentenan Policial. 


Adicionalmente, por wak un otro carta di un instituto 
independiente di Merca, e National Institute of Justice, den 
cual nan tambe ta mustra cu e vestnan a wordo getest, pues e 
vestnan aki a haya e “keurmerk” di e instituto aki, kende ta para 
tras di e garantia. Banda di esaki, e ta importante pa splica cu 
e instituto aki no ta in un instituto cualkiera, e instituto aki ta 
afilia na e US Department of Justice, pues e proceso aki ta 
uno cu a wordo encamina transparentemente y ta importante 
pa indica cu e vestnan aki ta cumpli cu tur e rekisitonan pa 
protehe nos Agentenan Policial. 


specificamente di e bulletproof vestnan cu a wordo cumpra, 


$ MINISTERIE VAN JUSTITIE EN SOCIALE ZAKEN 
KORPS POLITIE ARUBA 

8-June-2023 

ARUBA 


Dana Safety Supply 
Attn: David Russo 


Notice of Compliance letter. 
Conform uw verzoek en onder verwijzing naar bijgevoegde stukken wordt u als volgt 
gelnformeerd. 


De evaluatie en voorstel van de aanschaf van de bulletproof vesten bij: 


1 Dana Safety 
2. AT- vesten: DSI N best regards, 
Wordt hierbij, samen met de Voorzitter van de politievakbond SPA, bevestigd en wordt u ; 
geadviseerd om akkoord te gaan met de aanschaf van deze vesten. Caos 
Case 
Voor de overige informatie verwijs ik u naar de bijgevoegde documentatie. recia Miia 
Slate Solutions, LLC 


De Voorzitter van de SPA, 


Cc Dana Marsh, Mike Slate 


Correspondentie-adres: Centro di Husticia 
68 
Santa Cruz, Aruba 


Tel. 0297-5272900 
Pax. 0297-5272990 


a IN 


Sociale Zaken 
Dhr. R.G. Tjon MBA ‘ 
L.G. Smith Boulevard 76 April 26, 2017 
Re: DSS PO 618692 / Slate Solutions SO 5564 for (400) Aruba vests 
Albier 
ns, LLC 
10301 NW 50 Street, Suite 101 
n This letter is to confirm that Slate Solutions produced and shipped (400) of the following vests to the 33351 
Kenmerk: Uw brief: Ons kenmerk: 2022-5 23% LAOS * Aruba Police Force = 
Onderwerp: bevestiging advies kogelvrije vesten Macuarima, 6 mei 2022 © GEN II Concealable Vest, Delta Cut (1 carrier, 1 5x8 STP), SLXII Model Designation:  SLXII | 
Product Type: Ballistic Resistant Body Armor 
Standard: NIJ Standard 0101.06 
Excellentie, The SLXII ballistic resistant body armor is Level Il, NIJ 0101.06 certified. Attached is a copy of the NU Classification: Il 


Feel free to contact us should you have any further questions. 


U.S. Department of Justice 
Office of Justice Programs 


National Institute of Justice 
Washington, D.C. 20530 


NIJ Notice of Compliance 


Shot to Edge Distance TI: 2 inch 
Shot to Edge Distance T2: 3 inch 
Maximum and Minimum Sizes Tested: C1 - C5 
Test Identification Number(s): 
Dear Mike Slate: 
The National Institute of Justice (NIJ) has completed its evaluation of the documentation and test items 
representing the model identified above and determined that this product model complies with the applicable 
requirements, 
This letter authorizes the applicant to begin applying the NIJ Mark to this model in accordance with the terms of 
the NU Compliance Testing Program Applicant Agreement. 
‘Authorization to apply the NIJ Mark may be withdrawn by NIJ at any time in accordance with the NIJ 
Compliance Testing Program Applicant Ee ee PR Rec oer a 5 colla le did 
Compliant Products List available at 


This document may only be copied in its entirety without modification. 


Sincerely, - 
def Y. O ha 
Senior Law Enforcement Program Manager 
Doei Technologies Division 


Bij beantwoording datum en nummer vermelden en in cike brief slechts één zaak behandelen. 


754.200.6752 | 7060 W. State Road 84, Suite 12, Davie FL 33317 
info@slatesolutions.com | www.slatesolutions.com | 

A ELABORA RIBA TUR E ARTICULONAN DI 


LANDSBESLUIT CU TA RIGI ARUBABLENING Y 
A YEGA NA UN CONCEPTO NOBO CU AWO TA 
CANANDO SU CAMINDA 


LAVIS | 

Recientemente, Minister di Enseñansa Endy Croes hunto cu 
Señora Anne-Marie Proveyer di Departamento di Enseñansa 
Aruba (DEA) y Minister Plenipotenciario di Aruba na 
Washington Sra. Jocelyne Croes. Durante e reunion aki, a 
trata e deseo y vision di Minister Endy Croes pa trece cambio 
den e landsbesluit cu ta rigi Arubalening. Manera ta conoci, 
tin diferente studiante cu ta haci peticion pa Arubalening y 
pa motibo di e landsbesluit, no por ricibi un prestamo. Den e 
vision di Gobierno di Aruba, nos tin e programa di Enseñansa 
den Transicion, Doorlichting Rapport, PEN 2023 y Sustainable 
Development Goal 4. Sustainable Development Goals ta den 


Agenda 2030 di United Nation y punto number cuater ta trata di 
Lifelong learning. Pa e motibo aki, mester amplia e plataforma, 
brinda oportunidad pa duna sosten na tur nos yiunan di tera 
pa eherce scol avansa. Durante e reunion Minister Endy 
Croes hunto cu Sra. Proveyer y Sra. Croes a pasa den tur e 
articulonan y a yega na un concepto nobo cu awo ta canando 
su caminda. Minister Endy Croes ta expresa cu ohala pronto 
esaki wordo aproba, pa asina facilita nos studiantenan pa bin 
na remarke di Arubalening y ora cu nan termina nan estudio 
nan por bin bek cas y contribui den e desaroyo di Aruba. 

MINISTER ENDY CROES TA FELICITA E SCOLNAN 
CU A DESTACA DEN FUTBOL B MUCHA MUHE 


Aruba ta keda cordialmente invita pa e gran clausura di Weganan 
Escolar dia 9 y 10 dij juni proximo 


4 

Diaranson atardi, a tuma luga competencia di Weganan Escolar 
2023 den e disciplina di Futbol di Categoria B di Mucha Muhe 
na Cruyff Court Denzel Dumfries. E partido final pa e titulo di 
campeon tabata entre Pius X School y Fatima College. Pius X 
School a gana e wega cu e score di 7-0 y asina titula campeon 
di Futbol B Mucha Muhe di Weganan Escolar 2023. Fatima 
College a sali sub campeon di e campeonato escolar di Futbol 
Categoria B di Mucha Muhe. Na di tres luga a keda Colegio 
Sagrado Curason y na di cuater luga Maria School. 


Minister Endy Croes ta felicita e scolnan cu a participa den 
futbol y ta desea tur alumno cu ta competiendo den diferente 

disciplina durante e dianan binidero hopi exito. Concluyendo, 
Mandatario di Deporte ta invita e comunidad di Aruba pa e gran 
clausura di Weganan Escolar, diabierna 9 di juni, cuminsando 
5:30 di atardi na Joe Laveist Sport Park na San Nicolas, unda cu 
ta bay tin entregamento di premio pa e scolnan ganado, show 
di baile y entretenimento di Groove Masters. Diasabra, dia 10 
di juni ta tuma luga e Competencia di Baile Deportivo y Cultural 
na Aruba Entertainment Center na Dakota, cuminsando 5:00 di 
atardi cu show cultural, dies (10) scol ta competiendo den baile 
cultural y moderno, tambe lo tin diferente tent di cuminda crioyo 
y artesania y Ritmo Real hunto cu Freddy “Rasta” Richardson 
y Issabeach ta cera Weganan Escolar 2023. 

MINISTER ENDY CROES TA FELICITA COLEGIO 
NIGEL MATTHEW CU A TITULA CAMPEON DI 
VOLLEYBALL C MUCHA HOMBER DI WEGANAN 
MIGOLAA sione 


Diaranson atardi, na Compleho Deportivo Frans Figaroa a tuma 
luga final di Volleyball C Mucha Homber. Un tremendo final 
di volleyball entre Colegio Nigel Matthew y Filomena College. 
For di 3 or di atardi e hobennan a bataya contra otro te den 
ora laat di atardi. Colegio Nigel Matthew a titula campeon di 
volleyball di Weganan Escolar 2023. Filomena College a sali 
sub campeon. Na di tres luga a keda Maria College MAVO y 
na di cuater luga E.P.B. Oranjestad. Minister Endy Croes ta 
felicita e alumnonan cu participa y destaca den e disciplina di 
volleyball. 

Concluyendo, Mandatario di Deporte ta invita e comunidad di 
Aruba pa e gran clausura di Weganan Escolar, diabierna 9 di 
juni, cuminsando 5:30 di atardi na Joe Laveist Sport Park na 
San Nicolas, unda cu ta bay tin entregamento di premio pa 
e scolnan ganado, show di baile y entretenimento di Groove 
Masters. Diasabra, dia 10 di juni ta tuma luga e Competencia 
di Baile Deportivo y Cultural na Aruba Entertainment Center na 
Dakota, cuminsando 5:00 di atardi cu show cultural, dies (10) 


scol ta competiendo den baile alia y moderno, Emb lo! tin 
diferente tent di cuminda crioyo y artesania y Ritmo Real hunto 
cu Freddy “Rasta” Richardson y Issabeach ta cera Weganan 
Escolar 2023. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


